#taenavstikker til Møre og Romsdal - Turjenter.no
Avstikkertips kan brukes hele året, ikke bare i sommerferien. Hva er vel bedre enn et kortreist eventyr, rett i nærheten?
Målet med #taenavstikker var å oppfordre deg til å utforske nye steder, ikke blindt dra på tur til alle "Topp 3-stedene" eller der Instagram har flest emneknagger. Gjør friluftslivet til ditt friluftsliv, tilpass det etter evne, ambisjoner, utstyr og økonomi. Den uvanlige koronavåren har styrket nærfriluftslivet, og det er ingen grunn til at det kortreiste ikke kan fortsette inn i fremtiden.
Under deler vi noen av tipsene fra dere til turer i Møre og Romsdal. Gjør egen research rundt rutevalg, og husk kart, kompass og førstehjelpsutstyr i sekken!
#taenavstikker-tips til Møre og Romsdal:
Drømmer du om å bo som en krigssabotør? Da bør du ta turen til unike og historiske Fieldfarehytta i Tafjordfjella. Det er ikke lett å komme seg hit, men det er litt av vitsen! Les Ida sin fine turbeskrivelse for mer info!
Hjørundfjordegga – en lang og krevende fottur, men med en utsikt så spektakulær at den tar pusten fra deg.
Goksøyra (1315 moh) i Molde kommune.
Ekkertinden (1189 moh) i Sunndal kommune. Dette er Sunndals svar på Prekestolen.
Fottur til Kvanndalsfjellet (981 moh).
Langtur til Trolltindan og Stordalstinden om Trollkyrkja.
Sæbø – perfekt utgangspunkt for fine turer.
Overnatt i hengekøye! I bratt fjordterreng er det ikke alltid like enkelt å slå opp telt, men hengekøya får du alltid plass til mellom to trær!
Overnattingstur til Godøyfjellet.
To the left, to the left, ah! Hvis du står i Valldal, og velger veien til venstre, istedenfor melkeruta til Geiranger, og følger Tafjorden til enden av veien kommer du til friluftseldoradoet Tafjord i hjertet av Tafjordfjella. Her gir Britt-Ingunn deg avstikkere nok til å fylle hele neste ferie!
Fottur til Alnes fyr.
Fottur til Bispen, her er det bratt, men utrolig flott utsikt.
Hey Buddy!, I found this information for you: "#taenavstikker til Møre og Romsdal". Here is the website link: https://turjenter.no/taenavstikker-til-more-og-romsdal/. Thank you.